Käesolev otsus on adresseeritud komisjonile.

Komisjoni poolt liidu nimel Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu kohaselt moodustatud ühiskomitee esimesel koosolekul võetav seisukoht põhineb lepingu artikli 5, artikli 41 lõike 2 punktide d, e, f, g ja h ning artikli 41 lõike 3 alusel vastu võetavate otsuste eelnõudel, mis on lisatud käesolevale otsusele.

ON VASTU VÕTNUD KÄESOLEVA OTSUSE:

(4)On asjakohane määrata kindlaks liidu nimel ühiskomitees võetav seisukoht, kuna teenustaseme kokkulepe ja muud otsused on liidule siduvad.

(2)Lepingu kohaselt moodustatud ühiskomitee annab soovitusi ja võtab vastu otsuseid, et tagada lepingu nõuetekohane toimimine ja rakendamine.

Lepingu artiklite 5 ja 41 kohased ühiskomitee otsused on õigusliku toimega aktid, mis on lepinguosaliste jaoks rahvusvahelise õiguse alusel ja vastavalt lepingu artiklile 46 siduvad.

Ühiskomitee peab samuti leppima kokku praktilise korra, nagu koosolekute esialgse päevakorra koostamise ja protokollide heakskiitmise. Need ülesanded on vajalikud ühiskomitee töö tavapäraseks haldamiseks ja need ei ole lepingu artikli 41 kohased ühiskomitee otsused või soovitused. Mis puudutab liitu, siis kõikide eespool nimetatud ülesannetega seoses peab Euroopa Komisjon konsulteerima siiski eelnevalt nõukogu maksuküsimuste töörühmaga.

Peale selle on halduskoostöö käibemaksu valdkonnas valdkond, milles liidu õigusakti vastuvõtmiseks on vastavalt ELi toimimise lepingu artiklile 113 vaja ühehäälset otsust. Seetõttu tuleb ühiskomitee soovituste ja otsuste vastuvõtmiseks komisjoni esindatav liidu seisukoht eelnevalt vastu võtta nõukogul, kes tegutseb ühehäälselt.

ELi toimimise lepingu artikli 218 lõikes 9 on sätestatud, et nõukogu võtab komisjoni ettepaneku põhjal vastu otsuse, millega kehtestatakse ühiskomitees liidu nimel võetav seisukoht.

–artikli 41 lõike 2 punkti i alusel seoses sissenõutavate summade ümberarvestamist ja ülekandmist käsitlevate rakenduseeskirjade vastuvõtmisega, kuna lepingu artikli 40 lõikes 5 on sätestatud: „Kuni ühiskomitee ei ole võtnud vastu üksikasjalikke eeskirju käesoleva jaotise kohaldamiseks, kasutavad pädevad asutused praegu nõukogu direktiivi 2010/24/EL kohaldamiseks vastuvõetud eeskirju, sealhulgas tüüpvorme, kus mõistet „liikmesriik“ käsitatakse Norrat hõlmavana.“;

–artikli 41 lõike 2 punktide a, b ja c alusel seoses automaatse teabevahetusega; lepinguosalised otsustavad sellise vajaduse üle pärast lepingu jõustumist ja pärast muude lepinguga ettenähtud koostöövahendite tõhususe hindamist;

Lõpetuseks käsitletakse ühiskomitee viiendas otsuses Norra rahalist osalust liidu üldeelarves seoses kuludega, mis kaasnevad tema osalemisega Euroopa infosüsteemides. Norra makstavad summad on arvutatud ühekordse maksena, mis katab Norra osalemise CNN/CSI-süsteemis ja tema ühendamise kõnealusesse süsteemi väljapakutud konfiguratsioonis, samuti IT-lahenduste arendamise, käigushoidmise ja uuendamisega seotud kulutused.

Ühiskomitee teise otsusega võetakse vastu teabe edastamiseks kasutatavad tüüpvormid ning teabevahetuse keskasutuste vaheliste kontaktide organiseerimisega seotud praktilist korda käsitlevad eeskirjad. Liidu õigusraamistikus on juba ette nähtud toimiv rakenduskord nõukogu määruse (EL) 904/2010 (halduskoostöö ning maksupettuste vastase võitluse kohta käibemaksu valdkonnas) ja nõukogu direktiivi 2010/24/EL (vastastikuse abi kohta maksude, maksete ja teiste meetmetega seotud nõuete sissenõudmisel) raames. Ühiskomitee otsuses tuleks sätestada, et Norraga tehtavas koostöös kasutatakse eespool nimetatud liidu õigusaktidega seoses rakendatavaid vahendeid.

Kavandatavate aktide eesmärk on tagada lepingu nõuetekohane rakendamine.

Ühiskomitee koosneb Euroopa Liidu ja Norra Kuningriigi (edaspidi „lepinguosalised“) esindajatest ning ta tagab lepingu nõuetekohase toimimise ja rakendamise. Ühiskomitee annab soovitusi lepingu eesmärkide edendamiseks ja võtab vastu otsuseid ühehäälselt. Ühiskomitee eesistujaks on lepinguosalised vaheldumisi. Vastavalt Euroopa Liidu lepingu (edaspidi „ELi leping“) artikli 17 lõikele 1 esindab Euroopa Liitu komisjon ning liidu seisukoha kindlaksmääramiseks tuleb võtta eelnevalt komisjoni ettepaneku põhjal vastu nõukogu otsus. Euroopa Liidu liikmesriikide esindajad võivad samuti osaleda koosolekutel vaatlejatena.

Lepingu eesmärk on tagada käibemaksu nõuetekohane kindlaksmääramine, hindamine ja kogumine ning käibemaksunõuete sissenõudmine, et vältida topeltmaksustamist või maksustamata jätmist ning võidelda käibemaksupettuste vastu. Leping jõustus 1. septembril 2018.

EUROOPA KOMISJON Brüssel,12.12.2018 COM(2018) 832 final LISAD järgmise dokumendi juurde: Ettepanek: Nõukogu otsus seisukoha kohta, mis võetakse Euroopa Liidu nimel Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu artikli 41 lõike 1 kohaselt moodustatud ühiskomitees





LISA 1 Eelnõu: Ühiskomitee [...] OTSUS nr 1/[...],

millega võetakse vastu ühiskomitee kodukord ÜHISKOMITEE, võttes arvesse Euroopa Liidu ja Norra Kuningriigi vahelist käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitlevat lepingut (edaspidi „leping“), eriti selle artikli 41 lõiget 1, arvestades järgmist: (a)Vaja on kehtestada eeskirjad, mis käsitlevad ühiskomitee koosseisu ja eesistumist, vaatlejaid ja eksperte, koosolekute kokkukutsumist, päevakorda, sekretariaaditeenuseid, protokollide koostamist ja vastuvõtmist, otsuste ja soovituste vastuvõtmise korda ning kulusid. (b)Lepingu artikli 41 lõike 3 rakendamiseks on vaja vastu võtta praktiline kord, ON VASTU VÕTNUD JÄRGMISE KODUKORRA Artikkel 1 Koosseis ja eesistumine (1)Ühiskomitee koosneb Euroopa Liidu ja Norra Kuningriigi („lepinguosalised“) esindajatest. (2)Euroopa Liitu esindab Euroopa Komisjon. Norra Kuningriiki esindab [……]. (3)Ühiskomiteed juhatab vaheldumisi kumbki lepinguosaline kahe kalendriaasta jooksul. Esimene eesistumise periood lõpeb lepingu jõustumiskuupäevale järgneva aasta 31. detsembril. Esimene eesistuja on Euroopa Liit. Artikkel 2 Vaatlejad ja eksperdid (1)Euroopa Liidu liikmesriikide esindajad võivad osaleda vaatlejatena. (2)Ühiskomitee võib lubada oma koosolekutel vaatlejana osaleda ka teistel isikutel. (3)Eesistuja võib lubada vaatlejatel aruteludes osaleda ja oma erialateadmisi jagada. Samas ei ole neil hääleõigust ja nad ei või osaleda ühiskomitee otsuste ja soovituste koostamises.

(4)Konkreetsete päevakorrapunktide arutamiseks võidakse koosolekule kutsuda ka eriteadmistega eksperte. Artikkel 3 Koosoleku kokkukutsumine (1)Eesistuja kutsub ühiskomitee koosoleku kokku vähemalt kord kahe aasta jooksul. Koosoleku kokkukutsumist võivad taotleda mõlemad lepinguosalised. (2)Lepinguosalised määravad kindlaks ja kooskõlastavad omavahel iga koosoleku toimumise kuupäeva ja koha. (3)Koosolekuid võib pidada ka telekonverentsi või videokonverentsi teel. (4)Eesistuja edastab koosolekukutse teisele lepinguosalisele ning artikli 2 lõikes 2 osutatud vaatlejatele ja ekspertidele vähemalt 15 tööpäeva enne koosoleku toimumist. Euroopa Liidu liikmesriikide esindajad, kellele on osutatud artikli 2 lõikes 1, kutsub koosolekule Euroopa Komisjon. (5)Koosolekud ei ole avalikud, kui ei lepita kokku teisiti. Ühiskomitee nõupidamised on salajased. Artikkel 4 Päevakord (1)Eesistuja koostab iga koosoleku esialgse päevakorra ja esitab selle lepinguosalistele hiljemalt 6 kuud enne koosoleku toimumist. Lepinguosalised lepivad lõplikus päevakorras kokku hiljemalt 15 tööpäeva enne koosolekut ja eesistuja saadab selle laiali. (2)Viitedokumendid ja täiendavad dokumendid saadetakse lepinguosalistele hiljemalt esialgse päevakorra saatmise kuupäeval. (3)Ühiskomitee otsustele viitavate päevakorrapunktide päevakorda lisamise taotlus ja kõik sellega seotud dokumendid saadetakse ühiskomiteele vähemalt 7 kuud enne koosoleku toimumist. Artikkel 5 Sekretariaaditeenused (1)Ühiskomitee sekretariaadi ülesandeid täidab eesistuja. Kogu ühiskomiteega peetav kirjavahetus, sealhulgas päevakorrapunktide päevakorda võtmise või sealt välja jätmise taotlused, tuleb adresseerida eesistujale. (2)Eeltoodust olenemata tegutseb lepingu artiklite 20 ja 39 kohaselt esitatava statistika edastamisel sekretärina komisjon. Artikkel 6 Koosoleku protokoll (1)Eesistuja koostab iga koosoleku protokolli. Eesistuja saadab protokolli laiali viivitamata ja mitte hiljem kui üks kuu pärast koosolekut. Protokoll võetakse vastu lepinguosaliste omavahelisel kokkuleppel.

(2)Eesistuja saadab vastuvõetud protokolli lepinguosalistele. Artikkel 7 Otsuste ja soovituste vastuvõtmine (1)Kõik ühiskomitee otsused ja soovitused tuleb eelnevalt lepinguosaliste vahel läbi arutada. (2)Ühiskomitee otsused ja soovitused võetakse vastu ühiskomitee koosolekul ühehäälselt. (3)Otsused või soovitused võib vastu võtta kirjalikus menetluses, tingimusel et mõlemad lepinguosalised on sellega nõus. (4)Kirjalikus menetluses saadab eesistuja otsuse või soovituse eelnõu lepinguosalistele ning näeb ette tähtaja seisukohtade esitamiseks. Kui lepinguosaline ei esita enne selle tähtaja möödumist akti eelnõu kohta vastuväiteid, loetakse see tema poolt vaikimisi heakskiidetuks. (5)Eesistuja teavitab lepinguosalisi kirjaliku menetluse tulemustest viivitamata ja mitte hiljem kui 14 kalendripäeva pärast tähtaja möödumist. Artikkel 8 Kulud Iga lepinguosaline ja olukorrast olenevalt iga vaatleja kannab ühiskomitee koosolekutel osalemisega seotud kulud. Kuupäev LISA 2 Eelnõu: Ühiskomitee [...] OTSUS nr 2/[...],

millega kehtestatakse tüüpvormid, teabevahetuse edastamise vahendid ja teabevahetuse keskasutuste vaheliste kontaktide organiseerimisega seotud praktiline kord ÜHISKOMITEE, mis on moodustatud Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu (edaspidi „leping“) artikli 41 lõike 1 kohaselt, arvestades järgmist: (1)a) Teabevahetuse edastamise vahendeid, nagu tüüpvormid ja elektroonilised sidesüsteemid, on juba rakendatud nõukogu määruse (EL) nr 904/2010 (halduskoostöö ning maksupettuste vastase võitluse kohta käibemaksu valdkonnas) ja nõukogu direktiivi 2010/24/EL (vastastikuse abi kohta maksude, maksete ja teiste meetmetega seotud nõuete sissenõudmisel) raames ning need on täielikult kooskõlas lepingu halduskoostöö raamistikuga. (2)b) Lepingu artikli 41 lõike 2 punktide d, e, g ja h rakendamiseks on vaja vastu võtta praktiline kord, ON VASTU VÕTNUD KÄESOLEVA OTSUSE:

Artikkel 1 Tüüpvormid Lepingu artikli 21 lõike 1 ja artikli 40 lõike 1 kohaselt kasutavad pädevad asutused lepingu II ja III jaotise kohase teabe edastamiseks nõukogu määruse (EL) nr 904/2010 ja nõukogu direktiivi 2010/24/EL rakendamiseks vastu võetud tüüpvorme. Tüüpvormide ülesehitust ja küljendust võib kohandada vastavalt side- ja teabevahetussüsteemide uutele nõuetele ja võimalustele, tingimusel et neis sisalduvaid andmeid ja teavet oluliselt ei muudeta. Artikkel 2 Teabevahetuse edastamine Kogu lepingu II ja III jaotise kohaselt edastatud teave antakse edasi üksnes elektrooniliselt CCN/CSI võrgu kaudu, välja arvatud juhul, kui see on tehnilistel põhjustel teostamatu. Artikkel 3 Suhtlemise korraldamine (1)Selleks et korraldada suhtlust lepingu artikli 4 lõike 2 punktis b ja lõike 3 punktis b osutatud teabevahetuse keskasutuste ja teabevahetuse asutuste vahel, kasutavad pädevad asutused nõukogu direktiivi 2010/24/EL rakendamiseks vastu võetud eeskirju. (2)Lepingu artikli 4 lõike 2 kohaselt määratud teabevahetuse keskasutused ajakohastavad artikli 4 lõigete 3 ja 4 alusel määratud teabevahetuse asutuste ja pädevate ametnike nimekirja ning teevad selle elektrooniliselt kättesaadavaks teistele teabevahetuse keskasutustele. LISA 3 Eelnõu: Ühiskomitee [...] OTSUS nr 3/[...],

millega kehtestatakse teenustaseme kokkuleppe sõlmimise kord ÜHISKOMITEE, mis on moodustatud Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu (edaspidi „leping“) artikli 41 lõike 1 kohaselt, arvestades järgmist: (3)a) Teenustaseme kokkulepe, millega tagatakse side- ja teabevahetussüsteemide toimimiseks vajalike teenuste tehniline kvaliteet ja kvantiteet, sõlmitakse ühiskomitee kehtestatud korras. (4)b) Lepingu artikli 5 rakendamiseks on vaja vastu võtta praktiline kord, ON VASTU VÕTNUD KÄESOLEVA OTSUSE:

Ainus artikkel (1)Lepingu artiklis 5 nimetatud teenustaseme kokkuleppe sõlmib ühiskomitee ning see on lepinguosaliste jaoks siduv alates päevast, mis järgneb selle heakskiitmisele ühiskomitee poolt. (2)Kumbki lepinguosaline võib taotleda teenustaseme kokkuleppe läbivaatamist, esitades taotluse ühiskomitee eesistujale. Seni, kuni ühiskomitee kavandatud muudatuste kohta otsuse teeb, kehtivad viimasena sõlmitud teenustaseme kokkuleppe sätted. LISA 4 Eelnõu: Ühiskomitee [...] OTSUS nr 4/[...],

millega võetakse vastu teenustaseme kokkulepe käibemaksu valdkonnaga seotud halduskoostööks ja nõuete sissenõudmiseks vajalike süsteemide ja rakenduste kohta 1.VIITEDOKUMENDID JA KOHALDATAVAD DOKUMENDID 1.1.KOHALDATAVAD AKTID Teenustaseme kokkuleppes võetakse arvesse allpool olevat lepingute ja kohaldatavate otsuste loetelu. [AD.1.] Euroopa Liidu ja Norra Kuningriigi vaheline käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitlev leping (edaspidi „leping“) (ELT L 195, 1.8.2018, lk 3), [AD.2.] Ühiskomitee otsus XX lepingu artikli 41 lõike 2 punktide d, e, g ja h rakendamiseks tüüpvormide, teabevahetuse edastamise vahendite ja teabevahetuse keskasutuste vahelise suhtlemise korraga seoses [kuupäev] Tabel 1. Kohaldatavad aktid 1.2.VIITEDOKUMENDID Teenustaseme kokkuleppes on arvesse võetud järgmistes viitedokumentides esitatud teavet. Dokumentide kohaldatavad versioonid on avaldatud CIRCABC või ITSM veebiportaalis. [RD.1.] CCN Mail III User Guide for NAs (ITSM veebiportaal) [RD.2.] CCN Intranet – Local Network Administrator Guide (ITSM veebiportaal) [RD.3.] Statistics – Guidelines and instructions (ANNEX rev1) to SCAC No 560 [RD.4.] VAT e-Forms – Functional Specifications [RD.5.] VAT e-Forms – Technical Specifications [RD.6.] Recovery e-Forms – Functional Specifications [RD.7.] Recovery e-Forms – Technical Specifications [RD.8.] CCN/CSI General Security Policy (ITSM Web Portal) [RD.9.] CCN Gateway Management Procedures (ITSM Web Portal) [RD.10.] CCN/CSI Baseline Security Checklist (ITSM Web Portal) Tabel 2. Viitedokumendid 2.TERMINOLOOGIA 2.1.AKRONÜÜMID AKRONÜÜM MÕISTE CCN/CSI ühine teabevõrk / ühine süsteemiliides CET Kesk-Euroopa aeg CIRCABC riiklike haldusasutuste, ettevõtete ja kodanike suhtlus- ja teabekeskus CLO teabevahetuse keskasutus CT vastavustestimine DG peadirektoraat EoF vormide vahetamine FAT vastuvõtutestid arendaja ruumides HTTP hüperteksti edastusprotokoll ITIL infotehnoloogia infrastruktuuri andmik ITSM infotehnoloogiateenuste haldus lepinguosaline teenustaseme kokkuleppes tähendab „lepinguosaline“ kas Norrat või komisjoni VAT käibemaks

Tabel 3. Akronüümid 2.2.MÕISTED VÄLJEND MÕISTE CET Kesk-Euroopa aeg, GMT+1 ja suveajal GMT+2. Tööpäevad ja -tunnid (ITSM tugiteenus). 7.00 kuni 20.00 (CET), 5 päeva nädalas (esmaspäevast reedeni, puhkepäevad kaasa arvatud) Tabel 4. Mõisted 3.SISSEJUHATUS Käesolev dokument koosneb teenustaseme kokkuleppest, mille on sõlminud Norra Kuningriik (edaspidi „Norra“) ja Euroopa Komisjon (edaspidi „komisjon“), keda koos nimetatakse „teenustaseme kokkuleppe osalisteks“. 3.1.TEENUSTASEME KOKKULEPPE KOHALDAMISALA Lepingu artiklis 5 on sätestatud, et sõlmitakse teenustaseme kokkulepe, millega tagatakse side- ja teabevahetussüsteemide toimimiseks vajalike teenuste tehniline kvaliteet ja kvantiteet. Käesolevas teenustaseme kokkuleppes sätestatakse Norra Kuningriigi ja komisjoni suhted seoses käibemaksu valdkonnaga seotud halduskoostööks ja nõuete sissenõudmiseks vajalike süsteemide ja rakenduste kasutamisega ning suhted Norra Kuningriigi ja liikmesriikide vahel seoses vormide vahetamisega. Järgmised süsteemid töötavad ja nende suhtes kohaldatakse teenustaseme kokkuleppe tingimusi: ·vormide vahetamine; ·jälgimine, statistika ja testimine. Komisjon määrab kindlaks selle, kuidas saavutada infotehnoloogia abil halduskoostöö tegemist käsitlev kokkulepe. See hõlmab standardeid, menetlusi, vahendeid, tehnoloogiat ja taristut. Norrale antakse abi, et tagada teabevahetussüsteemide kättesaadavus ja nõuetekohane rakendamine. Komisjon tagab ka kogu süsteemi jälgimise, järelevalve ja hindamise. Lisaks sellele annab komisjon Norrale suuniseid, mida tuleb kõnealuse teabevahetuse puhul järgida. Kõik teenustaseme kokkuleppes osutatud eesmärgid kehtivad üksnes tavapärastes töötingimustes. Vääramatu jõu korral peatatakse teenustaseme kokkuleppe kohaldamine Norra suhtes vääramatu jõu kestuse ajaks. Vääramatu jõud on ettenägematu sündmus või asjaolu, mis ei allu Norra või komisjoni kontrollile ja mida ei saa omistada vastutava isiku tegevusele ega tegevusetusele ennetavate meetmete võtmisel. Vääramatu jõu sündmused on valitsuse tegevus, sõda, tulekahju, plahvatus, üleujutus, impordi- või ekspordieeskirjad või -embargod ja töövaidlused. Vääramatu jõu esinemisele tuginev kokkuleppe osaline teatab teisele kokkuleppe osalisele viivitamata, et vääramatu jõu asjaolude tõttu on võimatu osutada teenuseid või saavutada teenustaseme kokkuleppes seatud eesmärke, tuues välja need teenused ja eesmärgid, mida vääramatu jõud mõjutab. Vääramatust jõust mõjutatud kokkuleppe osaline teatab teisele kokkuleppe osalisele viivitamata vääramatu jõu asjaolude äralangemisest. 3.2.KOKKULEPPE KESTUS Teenustaseme kokkulepe muutub kokkuleppe osaliste jaoks siduvaks alates päevast, mis järgneb kokkuleppe heakskiitmisele lepingu artikli 41 alusel asutatud ühiskomitees (edaspidi „ühiskomitee“). 4.ÜLESANDED

Teenustaseme kokkuleppe eesmärk on tagada nende komisjoni ja Norra osutatavate teenuste kvaliteet ja kvantiteet, mida on vaja, et teha käibemaksu valdkonnaga seotud halduskoostööks ja nõuete sissenõudmiseks vajalikud süsteemid ja rakendused Norrale ja komisjonile kättesaadavaks. 4.1.TEENUSED, MIDA KOMISJONI OSUTAB NORRALE Komisjon osutab järgmisi teenuseid: ·operatiivteenused: –kasutajatugi ja operatsioonid: (a)kasutajatoeteenus; (b)intsidendikäsitlus; (c)jälgimine ja teavitamine; (d)koolitus; (e)turbe haldus; (f)aruandlus ja statistika; (g)konsultatsioon; –referentskeskus: (a)teabehaldus; (b)dokumendikeskus (CIRCABC). Selleks et neid teenuseid osutada, hoiab komisjon käigus järgmised rakendused: ·statistika rakendused; ·CIRCABC; ·tugiteenused. 4.2.TEENUSED, MIDA NORRA OSUTAB KOMISJONILE

Norra osutab järgmisi teenuseid: ·Norra edastab komisjonile kogu kättesaadava teabe, mis on lepingu kohaldamisel asjassepuutuv; ·Norra teatab komisjonile kõigist eritingimustest; ·Norra esitab igal aastal statistika lepingu artiklis 20 sätestatud teabe edastamise kohta. 5.TEENUSE TASEME ÜLEVAADE Käesolevas peatükis kirjeldatakse üksikasjalikult komisjoni ja Norra osutatavate eespool kirjeldatud teenuste kvantitatiivseid ja kvalitatiivseid aspekte. 5.1.KOMISJONI TEENUSE TASE 5.1.1.Tugiteenused 5.1.1.1.Kokkulepe Komisjon teeb kättesaadavaks tugiteenuse, et vastata kõigile küsimustele ja teatada kõikidest probleemidest, mis on Norral ette tulnud käibemaksu valdkonnaga seotud halduskoostööks ja nõuete sissenõudmiseks vajalike süsteemide ja rakenduste või muu neid mõjutada võiva asjaoluga seoses. Tugiteenust pakub ITSM oma töötundidel. ITSM-i tugiteenuse osutamine tagatakse vähemalt 95 % ulatuses ITSM-i tööajast. Kõik küsimused või probleemid võib tugiteenusele edastada ITSM-i tööajal telefoni, faksi või e-posti teel ja väljaspool ITSM-i tööaega e-posti või faksi teel. Kui küsimused või probleemid edastatakse väljaspool ITSM-i tööaega, peetakse need automaatselt saabunuks järgmisel tööpäeval kell 8.00 Kesk-Euroopa aja järgi. Tugiteenus registreerib ja liigitab teenuste haldussüsteemi saabunud teenuskõned ning teatab taotluse esitanud isikule muutustest tema taotluse staatuses. ITSM pakub kasutajatele esmast tuge ja suunab ettenähtud aja jooksul edasi kõik teenuskõned, mis kuuluvad teise isiku vastutusalasse (nt arendajate üksus, ITSM-i alltöövõtjad). ITSM tagab registreerimiseks ettenähtud tähtaegadest kinnipidamise vähemalt 95 % juhtumitel, mis aruandluskuu jooksul tekivad. ITSM jälgib juhtumite lahendamist kõigi teenuskõnede puhul ja kiirendab lahendamisprotsessi, teatades komisjonile sellest, kui juhtumi lahendamiseks kuluv aeg ületab kindlaksmääratud tähtaega, mis sõltub probleemi laadist. Küsimuse või probleemi prioriteetsusest sõltub see, kui pikk on vastamiseks ja lahendamiseks ettenähtud aeg. Selle määrab kindlaks ITSM, kuid liikmesriigid või komisjon võivad taotleda konkreetset prioriteetsuse taset. Registreerimisaeg on e-kirja kättesaamise ja kättesaamist kinnitava e-kirja saatmise vaheline lubatud maksimaalne ajavahemik. Lahendamise aeg on juhtumi registreerimise ja taotluse esitajale selle lahendamise kohta teabe saatmise vaheline ajavahemik. See hõlmab ka juhtumi sulgemiseks kulunud aega. Need ei ole absoluutsed tähtajad, kuna hõlmavad üksnes aega, mil teenuskõne alusel tegutseb ITSM. Kui teenuskõne suunatakse edasi Norrasse, komisjonile või teisele isikule (nt arendajate üksus, ITSM-i alltöövõtjad), siis seda aega ei võeta ITSM-i poolt juhtumi lahendamiseks kulunud aja arvutamisel arvesse. ITSM tagab registreerimiseks ja juhtumi lahendamiseks ettenähtud tähtaegadest kinnipidamise vähemalt 95 % juhtumitel, mis aruandluskuu jooksul tekivad. PRIORITEET REGISTREERIMISAEG JUHTUMI LAHENDAMISE AEG P1: eriti oluline 0,5h 4h P2: väga oluline 0,5h 13h (1 päev) P3: keskmiselt oluline 0,5h 39h (3 päeva) P4: väheoluline 0,5h 65h (5 päeva)

Tabel 5: registreerimisaeg ja juhtumi lahendamise aeg (töötundi/päeva) 5.1.1.2.Aruandlus Komisjon esitab aruande kõigi käibemaksu valdkonnaga seotud halduskoostööks ja nõuete sissenõudmiseks vajalike süsteemide ja rakendustega seotud teenuskõnede kohta järgmiselt: ·kõik kuu jooksul lahendatud juhtumid (Norra); ·kõik kuu jooksul registreeritud juhtumid (Norra); ·kõik aruande esitamise kuupäeval ja kellaajal pooleliolevad juhtumid (Norra). 5.1.2.Statistikateenused 5.1.2.1.Kokkulepe Komisjon koostab statistikat käibemaksu ja sissenõudmise valdkonnas vahetatud vormide arvu kohta, kasutades elektroonilist andmebaasi CCN/Mail, mis on kättesaadav ITSM-i veebiportaalis. 5.1.2.2.Aruandlus Komisjon koostab vajaduse korral aruande vastavuskontrolli aruannete kohta ning teeb need Norrale kättesaadavaks. 5.1.3.Vormide vahetamine 5.1.3.1.Kokkulepe Järgmises tabelis on esitatud õigusaktidega kindlaks määratud vormide vahetamiseks ettenähtud maksimaalne edastamise tähtaeg või vastamise aeg. CCN/Mail postkast Vorm Tähtaeg VIESCLO Teabe vahetamine lepingu artiklite 7, 10, 12 ja 18 alusel 0 Üldine teabevahetus Teabe esitamise tähtaeg on võimalikult lühike ja mitte hiljem kui 3 kuud pärast taotluse esitamise kuupäeva (lepingu artikkel 8 0 ). Kui teave on juba taotluse saanud asutuse käsutuses, on selleks tähtajaks maksimaalselt üks kuu (lepingu artikkel 8 0 ). VIESCLO Teabe vahetamine lepingu artiklite 7, 10, 12 ja 18 alusel 0 Teatamistaotlus Kohese vastusega teatamistaotlus (lepingu artikkel 0 12). TAXFRAUD Teabe vahetamine

lepingu artiklite 7, 10, 12 ja 18 alusel 0 Pettusevastast võitlust puudutava teabe vahetamine Varifirmasid puudutav teave saadetakse niipea, kui see saadakse. TAXAUTO Automaatne teabevahetus Automaatselt vahetatava teabe kategooriad määrab kindlaks ühiskomitee vastavalt lepingu artiklile 11. REC-A-CUST; REC-B-VAT; REC-C-EXCISE; REC-D-INCOME-CAP;

REC-E-INSUR; REC-F-INHERIT-GIFT;

REC-G-NAT-IMMOV;

REC-H-NAT-TRANSP;

REC-I-NAT-OTHER;

REC-J-REGIONAL; REC-K-LOCAL; REC-L-OTHER; REC-M-AGRI Teabetaotlus lepingu artikli 22 alusel 0 Teatamistaotlus lepingu artikli 25 alusel 0 Sissenõudmistaotlus lepingu artikli 27 alusel 0 Ettevaatusabinõusid käsitlev taotlus lepingu artikli 33 alusel 0 Teabetaotlus: - kättesaamise kinnitus 7 kalendripäeva jooksul; - ajakohastamine 6 kuu möödumisel kättesaamise kinnituse kuupäevast Teatamistaotlus: - kättesaamise kinnitus 7 kalendripäeva jooksul; Sissenõudmistaotlus ja ettevaatusabinõusid käsitlev taotlus: - kättesaamise kinnitus 7 kalendripäeva jooksul; - ajakohastamine iga 6-kuulise perioodi möödumisel kättesaamise kinnituse kuupäevast Tabel 6: vormide vahetamise tulemuslikkus 5.1.3.2.Aruandlus Norra esitab komisjonile ka igal aastal e-posti teel statistilised andmed lepingu artiklites 20 ja 39 sätestatud teabe edastamise kohta [RD.3.] . 5.1.4.Probleemihaldus 5.1.4.1.Leping

Norra hoiab käigus piisava probleemide registreerimise ja järelmeetmete mehhanismi mis tahes probleemide jaoks, mis mõjutavad nende rakenduste hoste, süsteemitarkvara ning andme- ja rakendustarkvara. Probleemidest CCN-võrgustiku mis tahes osas (lüüsid ja/või teabevahetuse e-posti serverid) teatatakse kohe ITSM-le. 5.1.4.2.Aruandlus Norra teavitab ITSM-i, kui tal on tehnilise tehnikataristuga sisemine probleem, mis puudutab tema enda süsteeme ja rakendusi, mis on vajalikud käibemaksu valdkonnaga seotud halduskoostööks ja nõuete sissenõudmiseks. Kui Norra leiab, et ITSM-le teatatud probleemiga ei tegelda või ei ole tegeldud või seda ei lahendata või ei ole lahendatud rahuldavalt, teatab ta sellest võimalikult kiiresti komisjonile. 5.1.5.Turbe haldus 5.1.5.1.Leping Norra kaitseb käibemaksu valdkonnaga seotud halduskoostööks ja nõuete sissenõudmiseks vajalikke süsteeme ja rakendusi turvarikkumiste eest ning registreerib mis tahes turvarikkumised ja turvalisuse alased parandused. Norra kohaldab turbealaseid soovitusi ja/või turbealaseid nõudeid, mis on kindlaks määratud järgmistes dokumentides: Nimetus Versioon Kuupäev https security recommendations of CCN /Mail III Webmail access – Ref. CCN /Mail III User Guide for NAs 3.0 15.6.2012 Security recommendations of CCN /Mail III Webmail access – Ref. CCN Intranet – Local Network Administrator Guide 4.0 11/09/2008 5.1.5.2.Aruandlus Norra esitab komisjonile vajaduse korral aruande turvarikkumiste ja kõigi võetud meetmete kohta. 5.2.NORRA TEENUS TASE 5.2.1.Kõik teenuse taseme valdkonnad 5.2.1.1.Leping Norra registreerib kõik käibemaksu valdkonnas halduskoostööks ja nõuete sissenõudmiseks vajalike Norra süsteemide ja rakenduste tehnilisi, toimivusalaseid ja organisatsioonilisi aspekte puudutavad kättesaadavuse probleemid või muudatused. 5.2.1.2.Aruandlus Norra teavitab vajaduse korral ITSM-i enda süsteemide tehniliste, toimivusalaste ja organisatsiooniliste aspektidega seotud kättesaadavuse probleemidest või muudatustest. ITSM-i teavitatakse alati kõigist tegevpersonaliga (käitajad, süsteemihaldurid) seotud muudatustest. 5.2.2.Tugiteenused 5.2.2.1.Leping

Norra teeb kättesaadavaks talle adresseeritud juhtumite lahendamiseks, abi andmiseks ja testimiseks tugiteenuse. Tugiteenuse töötunnid peaks olema samad, mis ITSM-i tugiteenuse töötunnid ITSM-i tööpäevadel. Norra tugiteenus töötab vähemalt tööpäevadel kl 10.00-16.00 Kesk-Euroopa aja järgi, välja arvatud Norra riigipühad. On soovitatav, et Norra tugiteenus järgiks küsimuste ja juhtumite lahendamisel ITIL-i teenuste toetamise suuniseid. 5.2.2.2.Aruandlus Norra teavitab vajaduse korral ITSM-i kõigist oma tugiteenuse kättesaadavuse probleemidest. 6.KVALITEEDI HINDAMINE 6.1.LEPING Komisjon hindab ITSM-lt ja Norralt saadud aruandeid (ITSM-i koostatud tegevusaruanded, teated, statistika, muu teave), määrab kindlaks käesoleva teenustaseme kokkuleppe järgimise tasemed ning võtab probleemide korral ühendust Norraga, et probleem lahendada ja tagada, et teenuse kvaliteet on kooskõlas käesoleva kokkuleppega. 6.2.ARUANDLUS Komisjon esitab Norrale iga kuu aruande punktis 5.1.2 määratletud teenuse taseme kohta. 7.TEENUSTASEME KOKKULEPPE HEAKSKIITMINE Selleks et teenustaseme kokkulepe oleks kohaldatav, peab ühiskomitee selle heaks kiitma. 8.TEENUSTASEME KOKKULEPPE MUUDATUSED Teenustaseme kokkulepe vaadatakse läbi, kui komisjon või Norra on esitanud selleks ühiskomiteele kirjaliku taotluse. Seni, kuni ühiskomitee ei ole muudatusettepanekute suhtes otsust teinud, kohaldatakse kehtiva teenustaseme kokkuleppe sätteid. Ühiskomitee tegutseb käesoleva kokkuleppe tähenduses otsuseid tegeva organina. 9.KONTAKTPUNKT Kõigi käesoleva dokumendiga seotud küsimuste või märkuste osas võtke ühendust: SERVICE PROVIDER - SERVICE DESK support@itsmtaxud.europa.eu Kuupäev LISA 5 Eelnõu:

Ühiskomitee [...] OTSUS nr 5/[...],

millega võetakse vastu ühise teabevõrgu / ühise süsteemiliidese teenustaseme kokkulepe

1.VIITEDOKUMENDID JA KOHALDATAVAD DOKUMENDID 1.1.KOHALDATAVAD AKTID Käesolevas ühise teabevõrgu / ühise süsteemiliidese teenustaseme kokkuleppes (edaspidi „CCN/CSI teenustaseme kokkulepe“) võetakse arvesse allpool olevat lepingute ja kohaldatavate otsuste loetelu. [AD.1.] Euroopa Liidu ja Norra Kuningriigi vaheline käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitlev leping (edaspidi „leping“) (ELT L 195, 1.8.2018, lk 3) [AD.2.] Ühiskomitee otsus XX lepingu artikli 41 lõike 2 punktide d, e, g ja h rakendamiseks tüüpvormide, teabevahetuse edastamise vahendite ja teabevahetuse keskasutuste vahelise suhtlemise korraldusega seoses [kuupäev] Tabel 7: kohaldatavad aktid 1.2.VIITEDOKUMENDID Käesolevas CCN/CSI teenustaseme kokkuleppes on arvesse võetud järgmistes viitedokumentides esitatud teavet. Dokumentide kohaldatavad versioonid on käesoleva kokkuleppe allkirjastamise ajal kehtinud versioonid. ID VIIDE PEALKIRI VERSIOON RD1 CCN-COVW-GEN CCN/CSI & SPEED2 Systems Overview EN18.01 RD2 CCN-CMPR-GW CCN Gateways Management Procedures EN19.20 RD3 CCN-CSEC-POL CCN/CSI General Security Policy EN05.00 RD4 CCN-CSEC-BSCK CCN/CSI Baseline Security Checklist EN03.00 RD5 CCN-CLST-ROL Description of CCN/CSI roles EN02.10 RD6 CCN-CNEX-031 External note 031 - Procedure for the Move of a CCN/CSI Site EN06.20 RD7 CCN-CNEX-060 External Note 060 - Install new CCN Site EN02.20 RD8 CCN/CSI-PRG-AP/C-01-MARB CCN/CSI-PRG-AP/C-01-MARB-Application Programming Guide (C Language) EN11.00 Tabel 8: viitedokumendid 2.TERMINOLOOGIA 2.1.AKRONÜÜMID Akronüümid MÕISTE ACT Rakenduse konfigureerimise vahend AIX IBM Unix OS CBS Keskne varuasukoht CCN Ühine teabevõrk CCN/CSI Ühine teabevõrk / Ühine süsteemiliides CCN/WAN Ühisele teabevõrgule võrguteenuste osutamise raamteenus CI Konfiguratsiooniüksus CIRCABC Communication and Information Resource Centre for Administrations, Businesses and Citizens (Riiklike haldusasutuste, ettevõtete ja kodanike suhtlus- ja teabekeskus) COTS Ühine valmistoode CPR Kliendi ruumides asuv ruuter CSA Ühise teabevõrgu turvahaldur CSI Ühine süsteemiliides DG Peadirektoraat DMZ Demilitariseeritud tsoon EC Euroopa Komisjon ESTAT Eurostat FW Tulemüür HPUX Hewlett Packard Unix operatsioonisüsteem HTTP Hüperteksti edastamise protokoll HTTPS Hüperteksti edastamise protokoll - turvaline HVAC Küte, ventilatsioon ja õhu konditsioneerimine HW Riistvara ICT Info- ja kommunikatsioonitehnoloogia IMAP Internetisõnumitele juurdepääsu protokoll IP Internetiprotokoll ITCAM IBM Tivoli Composite Application Manager ITS IT-teenused ITSM IT-teenuste haldamine LAN Kohtvõrk LSA Kohtsüsteemi administraator MQ IBM MQ Series SW MVS Mitmekordne virtuaalsalvestus N/A Ei kohaldata NA Riiklik haldusasutus NDI Riigi domeeni liides OBS Orange’i äriteenused OLA Teenustaseme tegevusleping OLAF Euroopa Pettustevastane Amet OS Operatsioonisüsteem OSP Teenuse osutaja kohustused OSR Teenuse taotleja kohustused POL Poliitika PoP Võrgupunktid PRG Programm QA Kvaliteedi tagamine RAP API prokside kaughaldus RD Viitedokument REV Läbivaatus RFA Meetmetaotlus ROL Ülesanne SFI Teabe saamiseks esitamine SMTP Lihtne meiliedastusprotokoll SQI Teenuse kvaliteedi näitaja SSG Turvalised teenindavad lüüsid (Juniper krüpteerimise töövahend) SW Tarkvara TAXUD Maksundus ja tolliliit TCP Edastusohje protokoll UPS Puhvertoiteallikas VM Virtuaalmasin VPN Virtuaalne privaatvõrk WAN Laivõrk Tabel 9: akronüümid 2.2.ÜHISE TEABEVÕRGU / ÜHISE SÜSTEEMILIIDESE TEENUSTASEME KOKKULEPPE MÕISTETE MÄÄRATLEMINE MÕISTE KIRJELDUS Aruandeperiood Hõlmatud aeg on üks kuu. Tööpäev Tööpäevad on teenuse osutaja tugiteenuse tööpäevad. Need on seitse nädalapäeva, sh riigipühad. Töötund Töötunnid on teenuse osutaja tugiteenuse töötunnid. Need on 24h ööpäevas tööpäevadel. Tööaeg Teenuse osutaja nn tööaeg on aeg, mil tugiteenus oma ülesandeid täidab. Teenuse osutaja tagab tugiteenuse 24h ööpäevas, seitse päeva nädalas, sh riigipühadel. Olenevalt teenuse aknast tegutsetakse kas kohe (24/7) või plaanitakse sekkumine järgmisesse päeva. Kirjad, faksid, e-kirjad ja elektroonilised taotlused (ITSM-i portaali kaudu) võetakse vastu igal hetkel. Sissetulevad taotlused registreeritakse teenuse osutaja tugiteenuse haldussüsteemis nn teenuskõnedena. Tabel 10: mõisted 3.SISSEJUHATUS Käesolev dokument koosneb ühise teabevõrgu / ühise süsteemiliidese teenustaseme kokkuleppest („CCN/CSI teenustaseme kokkulepe“), mille on sõlminud Euroopa Komisjon („teenuse osutaja“) ja Norra Kuningriik („teenuse taotleja“), keda koos nimetatakse „teenustaseme kokkuleppe osalisteks“. „Teenuse osutaja“ hõlmab järgmisi maksunduse ja tolliliidu peadirektoraadi organisatsioonilisi üksusi: ·maksunduse ja tolliliidu peadirektoraadi üksus B2, mis koordineerib kõiki CCN/CSI tegevusi;

·ITSM3 Operations (ITSM3 operatsioonid), mis osutab operatiivteenuseid; ·CCN2DEV, mis pakub CCN-i tarkvara (ajakohastamis- ja parendusliku hoolduse teenused); ·üleeuroopalise tuumvõrgu pakkuja (CCN/WAN, praegu muud äriteenused). Taotletava teenuse iseloomust sõltuvalt täidab ülesande üks teenuse osutajatest. „Teenuse taotleja“ on Norra riiklik maksuhaldur. Selle asjaomased organisatsioonilised üksused on järgmised: ·riiklik CCN-i toe keskus, mis vastutab riikliku maksuhalduri ruumides asuvate maksunduse ja tolliliidu peadirektoraadi CCN-i infrastruktuuri seadmete toe ja halduse eest, samuti sellise riikliku infrastruktuuri toe ja halduse eest, mis toetab rakendusi, mis töötavad üle CCN/CSI infrastruktuuri; ·riiklik rakenduste toe keskus, mille ülesanne on pakkuda riiklikku tuge EÜ rakendustele, mis töötavad riigi domeenis ja kasutavad CCN/CSI infrastruktuuri teenuseid; ·riiklikud rakenduste arendusüksused, mille ülesanne on CCN/CSI infrastruktuuri kasutavate rakenduste arendamine, sealhulgas nende alltöövõtjad. 3.1.CCN/CSI TEENUSTASEME KOKKULEPPE KOHALDAMISALA Lepingu artiklis 5 on sätestatud, et sõlmitakse teenustaseme kokkulepe, millega tagatakse side- ja teabevahetussüsteemide toimimiseks vajalike teenuste tehniline kvaliteet ja kvantiteet. Käesolevas CCN/CSI teenustaseme kokkuleppes sätestatakse komisjoni (teenuse osutaja) ja Norra Kuningriigi (teenuse taotleja) suhted seoses ühise teabevõrgu / ühise süsteemiliidese süsteemi („CCN/CSI süsteem“) käitamisetapiga. Selles määratletakse teenuse taotlejale osutatava teenuse nõutav tase. Kokkulepe hõlmab samuti ühist arusaama sellest, millised on ootused teenuse tasemele ja teenustaseme kokkuleppe osaliste vastutusvaldkonnad. Käesolevas dokumendis kirjeldatakse praegu teenuse osutaja poolt osutatavaid teenuseid ja nende tasemeid. Kõik CCN/CSI teenustaseme kokkuleppes osutatud eesmärgid kehtivad üksnes tavapärastes töötingimustes. Vääramatu jõu korral ei peeta ühtegi kokkuleppe osalist vastutavaks oma kohustuste täitmatajätmise eest, kui selle on põhjustanud loodusõnnetus (sh tulekahju, üleujutus, maavärin, torm, orkaan või muu looduskatastroof), sõda, sissetung, välisvaenlaste tegevus, vaenulik tegevus (olenemata sellest, kas sõda on kuulutatud või mitte), kodusõda, mäss, revolutsioon, ülestõus, sõjaline või usurpeeritud võim või konfiskeerimine, terrorism, natsionaliseerimine, valitsuse sanktsioon, blokaad, embargo, töövaidlus, streik või kommertselektrivõrgu blokeering, katkestus või pikaajaline rike. 3.2.CCN/CSI TEENUSE MÄÄRATLUS JA TUNNUSED Ühine teabevõrk / ühine süsteemiliides on vahend, mille abil maksunduse ja pettustevastase võitluse valdkonnas tegutsevad liikmesriikide ametiasutused saavad vahetada maksuteavet. CCN/CSI süsteemi infrastruktuuri põhitunnused on järgmised. ÜLEEUROOPALINE CCN/CSI annab teenuse taotlejatele üldise laivõrguühenduse mitmete võrgupunktide kaudu igas liikmesriigis, ühinevates riikides ja Norras. CCN/CSI tuumvõrk annab nõutava suutlikkuse ja vastupidavuse, et tagada teenuse taotlejate jaoks kõrge käideldavuse määr. PALJUPLATVORMILINE Võimaldab erisuguste platvormide (Windows, Linux, Solaris, AIX, HPUX, SVR4, IBM MVS jt) koostalitlusvõimet väga portatiivse sidevirna kaudu (CSI), mis on paigaldatud standardsetele riiklikele rakenduste platvormidele. PALJUPROTOKOLLILINE Toetab eri protokolle ja teabevahetusparadigmasid: §CSI-protokoll, mis toetab asünkroonse ja sünkroonse (nõue/vastus) side paradigmasid (CCN/CSI kanal); §HTTP/S-protokoll interaktiivseks juurdepääsuks CCN-i intraneti teenustele (CCN-i intraneti kanal); POP-, IMAP-, SMTP-protokollid elektronposti vahetuseks riiklike maksuhaldurite, samuti rakenduste vahel (CCN Mail III kanal). TURVALINE Teabevahetus CCN/CSI võrgus on kaitstud, et tagada optimaalne konfidentsiaalsus ja andmeterviklus. Turbeteenused hõlmavad järgmist: §asukohtadevaheline IPSec256-bitine krüpteering ja kaitse soovimatu ligipääsu vastu, mis saavutatakse igas CCN/CSI asukohas tulemüüri/krüptoseadmetega; §igas asukohas juurdepääsu kontrolli mehhanismid (autentimine, autoriseerimine, arvestuse pidamine), mida rakendatakse CCN-i lüüsis ja mida toetavad lokaalsed haldustööriistad (ADM3G); seansiturve, mille tagavad sõnumi tasandi krüpteering (turvaline CSI), SSL v.3 vastastikune autentimine ja krüpteering (HTTPS), POP-S ja IMAP-S (turvaline elektronposti edastus). JUHITUD CCN/CSI infrastruktuur tagab teenuse taotlejatele ka juhitud teenused, sealhulgas: §keskne kontroll; §sündmuste logimine; §statistika koostamine CSI ja CCN Mail III sõnumivahetuse kohta (suurus, sõnumite arv, maatriks) ning CCN-i lüüside ja CCN Mail III kohta; §kasutajahaldus (ADM3G) ja kataloogiteenused; §CSI virnade valideerimine; §portaaliteenused: oCCN-i portaal: onlain-juurdepääs statistikale, API prokside onlain-kaughaldus; oITSM-i portaal: onlain-infoleht, onlain-dokumentatsioon ja CSI virnapaketid, CCN-i korduma kippuvad küsimused (KKK); §rakenduse konfigureerimise vahend; teenuskõnede jälitus ja onlain-tugi. Tabel 5. CCN/CSI kaudu osutatavate teenuste tunnused 3.3.KOKKULEPPE KESTUS

CCN/CSI teenustaseme kokkulepe muutub selle osalistele siduvaks järgmisel päeval pärast kokkuleppe heakskiitmist lepingu artikliga 41 moodustatud ühiskomitee („ühiskomitee“) poolt. 4.ÜLESANDED 4.1TEENUSE OSUTAJA KOHUSTUSED (OSP) Teenuse osutaja teeb järgmist. [OSP1] Käitab CCN/CSI võrgu infrastruktuuri, et saavutada punktis 8 kirjeldatud teenusetasemed. [OSP2] Valib välja CCN/CSI infrastruktuuri ja tarkvara komponendid. [OSP3] Tagab riist- ja tarkvara hoolduse maksunduse ja tolliliidu peadirektoraadi CCN-i infrastruktuuri seadmete jaoks (nt CCN-i lüüsid), mis on paigaldatud teenuse taotlejate ruumidesse, samuti CCN Mail III keskserverite puhul. [OSP4] Tagab järelevalve teenuse taotlejate ruumidesse paigaldatud maksunduse ja tolliliidu peadirektoraadi CCN-i infrastruktuuri seadmete üle. [OSP5] Haldab CCN/CSI auditifaile. [OSP6] Haldab CCN/CSI adresseerimiskava. [OSP7] Järgib reegleid ja soovitusi, mis on esitatud järgmistes turbedokumentides: §CCN/CSI General Security Policy RD3 ; CCN/CSI Baseline Security Checklist RD4; [OSP8] Teenuse taotleja peab aeg-ajalt kontrollima, et võrgu käideldavus ei ole hoolduse või mõne muu plaanijärgse käideldamatuse tõttu vähenenud. Kui see nii on, teavitab teenuse taotleja teenuse osutajat vähemalt üks kuu ette. Kui teenuse taotlejal ei ole võimalik sellest tähtajast kinni pidada, lahendab olukorra maksunduse ja tolliliidu peadirektoraat. [OSP9] Kõik CCN-i lüüsidel kasutatavad tarkvaralitsentsid annab maksunduse ja tolliliidu peadirektoraat. [OSP10] Järgib CCN/CSI asukoha varundamispõhimõtteid (vt RD2). [OSP11] Auditeerib süsteemi, nagu on määratletud dokumendis RD2. [OSP12] Teeb korrapäraselt süsteemi turvalisuse kontrolli, nagu on määratletud dokumendis RD2. Tabel 6. Teenuse osutaja kohustused (OSP) 4.2.TEENUSE TAOTLEJA KOHUSTUSED (OSR) Teenuse taotleja teeb järgmist. Tehniline ja infrastruktuuri tasand [OSR1] Majutab maksunduse ja tolliliidu peadirektoraadi poolt kättesaadavaks tehtud CCN-i infrastruktuuri seadmeid ning tagab asjakohase: §seadmepüstiku / hoidla ruumi; §elektritoite; kütte-, ventilatsiooni- ja kliimaseadmed. [OSR2] Tagab, et CCN/CSI komponentidel on elektriühendus puhvertoiteallikaga. Lokaalsete standardite (nt pistiku adapterid) erikohandused peab tegema teenuse taotleja. Käitamise ja töökorralduse tasand [OSR3] Määrab töötajad, kelle ülesanded on kirjeldatud dokumendis RD5 . [OSR4] Tagab kohaloleku väljaspool tavapärast tööaega, kui teenuse osutaja seda vajalikuks peab ja nõuab. Teatud toimingute korral, mida teostab tuumvõrgu pakkuja või teenuse osutaja, võidakse teenuse tarbijalt nõuda kohtsüsteemi administraatori koordineerimist ja/või kohalolekut. Et neid tegevusi saaks planeerida, on etteteatamisaeg vähemalt üks kuu; kuna planeerimine on asukohtade arvu tõttu keerukas, on vaja teha täielikku koostööd. [OSR5] Ei peata kunagi maksunduse ja tolliliidu peadirektoraadi CCN-i infrastruktuuri seadmete tööd ilma teenuse osutaja ametliku loata. [OSR6] Küsib teenuse osutajalt ametliku loa enne, kui paigaldab maksunduse ja tolliliidu peadirektoraadi CCN-i infrastruktuuri seadmetele täiendavaid riist- või tarkvarakomponente, mis ei kuulu standardpaketti. [OSR7] Annab selge kirjelduse märgatud/teatatud intsidentide kohta, millest teenuse taotleja on teada andnud. [OSR8] Teeb aktiivselt koostööd teenuse osutaja ja/või tema esindajatega, kui see on teenuste osutamiseks vajalik. Sidepidamise tasand [OSR9] Kasutab üksnes teenuse osutaja ja oma organisatsiooni siseseid kontaktpunkte. [OSR10] Teavitab teenuse osutajat kontaktpunktide mis tahes puudumisest teenuse osutaja tööajal või tagab vähemalt varulahenduse, mille abil on võimalik kontaktpunktid asendada. [OSR11] Teavitab teenuse osutajat muudatustest oma kontaktpunktides vähemalt viis tööpäeva enne muudatuste asetleidmist. [OSR12] Teavitab teenuse osutajat igasugusest plaanijärgsest infrastruktuuri hooldusest, mis võib mõjutada maksunduse ja tolliliidu peadirektoraadi CCN-i infrastruktuuri seadmeid, mida majutatakse teenuse tarbija ruumides (vähemalt nädal aega ette kõigi seadmete puhul). Näiteks plaanitud elektrikatkestused või katkestused võrgu infrastruktuuris, andmekeskuse asukoha muutus, IP-aadressi muutused jne. [OSR13] Teavitab teenuse osutajat kõikidest välistest probleemidest, nagu elektrisüsteemi rikked, mis mõjutavad CCN-i lüüside ja rakenduste platvormide toimimist. [OSR14] Teavitab teenuse osutajat ametliku taotluse vormis ja vähemalt kuus kuud ette maksunduse ja tolliliidu peadirektoraadi CCN-i infrastruktuuri seadmete asukoha muutmisest. Teenuse taotleja kannab asukoha muutmisega seotud kulud. Selle protseduuri kohta lisateabe saamiseks vt RD6 . [OSR15] Teavitab teenuse osutajat kõikidest katkestustest maksunduse ja tolliliidu peadirektoraadi CCN-i infrastruktuuri ja teenuse taotleja (riiklik maksuhaldur või vastav peadirektoraat) vahelistes turvalistes ühendustes. [OSR16] Teavitab teenuse osutajat kõikidest katkestustest rakenduste platvormidel. [OSR28] Teenuse taotleja peab andma teada kõikidest plaanitud katkestustest lokaalses andmekeskuses/arvutisaalis (sh laivõrgus) üks töönädal ette. Seda on vaja selleks, et maksunduse ja tolliliidu peadirektoraat saaks teavitada vastavalt mis tahes muid seotud sidusrühmi. Turbe ja kasutajahalduse tasand [OSR17] Haldab lokaalseid kasutajakontosid CCN-i lüüsis (vt RD2). [OSR18] Annab vajaduse korral teenuse osutaja volitatud töötajatele loa füüsiliseks juurdepääsuks seadmetele. [OSR19] Autoriseerib asjakohased TCP-pordid teenuse tarbija võrgus (riigi domeen) (vt RD2). [OSR20] Tagab, et võrgu krüptoseadmed (praegu Juniper SSG) teenuse taotleja asukohas asuvad kontrollitud juurdepääsuga alal. [OSR21] Annab juurdepääsu kõikidele maksunduse ja tolliliidu peadirektoraadi CCN-i infrastruktuuri seadmetele üksnes volitatud töötajatele. Juurdepääs antakse ainult ühise teabevõrgu turvahalduri taotluse korral. Soovimatu juurdepääs nendele seadmetele võib seada ohtu turvalisuse või vähemalt põhjustada võrgukatkestusi. [OSR22] Järgib reegleid ja soovitusi, mis on esitatud järgmistes turbedokumentides: §CCN/CSI General Security Policy RD5 ; §CCN/CSI Baseline Security Checklist RD6 . Rakenduste haldus ja arendamine [OSR27] Teenuse taotleja vastutab ainuisikuliselt oma rakenduste arendamise, toe ja haldamise eest. Need peavad vastama dokumendis RD8 esitatud reeglitele. Tabel 7. Teenuse taotlejate kohustused (OSR) 4.3.TEENUSE OSUTAJA POOLT OSUTATAVAD TEENUSED 4.3.1.IT-tugiteenus Teenuse osutaja pakub terviklikku IT-tugiteenust koos intsidendi- ja probleemihaldusega. IT-tugiteenus hõlmab rohkemat kui tavapärane kasutajatugi ning on üldisema lähenemisviisiga, mis võimaldab integreerida tegevusprotsessid CCN/CSI teenusehaldusse. Peale intsidentide, probleemide ja küsimuste käsitlemise tagab IT-tugiteenus ka ühenduslüli muude tegevustega, nagu muutmistaotlused, hoolduslepingud, tarkvaralitsentsid, teenuse taseme haldus, konfigureerimise haldus, käideldavuse juhtimine, turbe haldus ja IT-teenuse katkematuse haldus. Samuti teavitab IT-tugiteenus automaatselt teenuse taotlejat mis tahes kiireloomulisest teabest, olles seeläbi teenuse taotleja jaoks teabeedastuskeskuseks. Teavitus on määratletud teenuse osutaja väljaantud sõnumina, millega hoiatatakse teenuse taotlejat sündmuse eest, mis võib mõjutada CCN/CSI operatsioone: lüüsi käideldamatus, süsteemi katkestus, rikked, infrastruktuuri hooldus või tarkvara uuendus. IT-tugiteenuse ühendus teenuse taotlejaga saavutatakse läbi teenuse osutaja kontaktpunkti või ITSM-i veebiportaali, mis pakub teenuse taotlejale selliseid onlain-teenuseid nagu teenuskõnede jälitus, või rakenduse konfigureerimise vahendi ja CCN-i veebiportaali, mis tagab CSI pakettide allalaadimiskoha, juurdepääsu statistikale ja seireandmetele jne. 4.3.1.1.Intsidendi- ja probleemihaldus Selle teenuse raames käsitletakse intsidente, mis pärinevad tugiteenuse kasutajatelt (sh süsteemi operatsioonid). Intsidendina võidakse käsitada lihtsat teabe- või selgitustaotlust, kuid see võib olla ka teadaanne konkreetse komponendi nõuetele mittevastavast toimimisest. Intsident on määratletud kui ootamatu sündmus, mis ei ole osa infrastruktuuri tavapärasest toimimisest, või häire, mis halvendab CCN/CSI operatiivteenust. Intsident on lahendatud siis, kui teenus on taastatud.

Intsident võib olla seotud järgmiste konfiguratsiooniüksustega: ·teenuse osutaja vastutada olev riistvara: CCN-i lüüsid, turbeseadmed, kliendi ruumides asuvad ruuterid ning muud võrgu ühenduvuse seadmed maksunduse ja tolliliidu peadirektoraadi CCN-i infrastruktuuri (EuroDomain) kohtvõrgus; ·krüptoseadmetes kasutatav tarkvara; ·lüüsides kasutatav süsteemitarkvara; opsüsteem, põhiline sidetarkvara, nagu TCP/IP jne; ·kolmandate isikute tarkvara, mida kasutatakse lüüsides, nagu Tuxedo, MQSeries, Sun ONE Directory Server, PostgreSQL, Apache jne; ·CCN Mail III; ·lüüsides kasutatav CCN/CSI tarkvara; ·rakenduste platvormidel töötav CSI tarkvara; ·SIAP (turvaline internetipääsu punkt) – ühtne kaitse. Probleemi võib tuvastada kas üksiku intsidendi põhjal, millel on äärmiselt negatiivne mõju kasutajateenusele ja mille põhjus on teadmata, või mitme intsidendi põhjal, millel on ühised tunnused. Probleem on lahendatud siis, kui põhjus on kindlaks tehtud ja kõrvaldatud. Intsidendi esinemisel uuritakse olukorda, et taastada CCN/CSI operatiivteenused (kui vaja) ja leida üles intsidendi algpõhjus. Teenuse osutaja aitab lahendada intsidente riikliku maksuhalduri rakendustarkvaras, CCN/CSI-ga ühenduse tasandil, kui see ei mõjuta muid teenuseid, mida teenuse osutaja peab osutama. Teenuse osutaja abi seisneb teabe andmises CCN/CSI õige kasutamise kohta. See ei tähenda osalemist riikliku maksuhalduri rakendustarkvara silumises. 4.3.2.Teenusehaldust toetavad vahendid CCN-i lüüsiinfrastruktuuri, rakenduste ja CCN-i järjekordade jälgimist toetab toodete rühm IBM® Tivoli Monitoring (Tivoli Monitoring) ja IBM Tivoli Composite Application Manager (ITCAM). CCN Tivoli Monitoring ja Tivoli Reporting teenusel, mis põhineb tootel IBM Tivoli Monitoring suite, on järgmised funktsionaalsused: ·jälgib rakenduste järjekordi CCN-i lüüsides (WebSphere MQ); ·jälgib CCN-i lüüside operatsioonisüsteemi staatust; ·kesktöötlusseadme kasutus, kettaruum, mälu kasutus, võrgu kasutus, protsessid; ·riistvara jälgimine selleks eraldatud kanali kaudu; ·jälgib CCN-i komponentide käitusprotsesse CCN-i lüüsides; ·jälgib CCN Mail III infrastruktuuri;

·annab CCN-i Tivoli kasutajatele ülevaate varem jälgitud teabest; ·genereerib eelnevalt kindlaksmääratud hoiatusi varem jälgitud komponentide kohta; ·teeb kättesaadavaks aruanded varasemate kogutud andmete põhjal (CCN-i Tivoli andmeait); ·annab teavet CCN/CSI infrastruktuuri käideldavuse ja toimimisnäitajate kohta aja jooksul, kajastades olulisi suundumusi järjepideval ja ühtsel viisil. 4.3.3.IKT-infrastruktuuri haldus ja operatsioonid Teenuse osutaja ülesanne on paigaldada CCN/CSI operatiivinfrastruktuur ning seda käitada ja hooldada, et tagada kokkulepitud käideldavuse tasemed. CCN/CSI operatiivinfrastruktuur koosneb EuroDomain edastusseadmetest (CCN-i lüüsid), turbeseadmetest, kliendi ruumidesse paigaldatud ruuterist ja telekommunikatsiooniseadmetest. See teenus hõlmab järgmist: ·käideldavuse juhtimine; ·ettenägematute olukordade juhtimine; ·rakenduste konfigureerimisandmete haldus; ·turbe haldus. Samuti ka järgmist: ·CCN/CSI seadmete asukoha muutmise koordineerimine; ·uute kohtade käikulaskmise koordineerimine; ·CCN-i infrastruktuuri suutlikkuse planeerimine; ·eespool nimetatud taotletud tegevusest kokkuvõtte tegemine igakuisel töökoosolekul; sellel koosolekul osaleb kvaliteedi kontrolli tagaja, kusjuures kõik lepinguosalised annavad CCN/CSI teenusesse oma panuse; ·nn külmutamistaotluste vahendamine; neid saavad esitada üksnes volitatud kasutajad maksunduse ja tolliliidu peadirektoraadi vastavale ametnikule; ·riistvara, operatsioonisüsteemi ja ühise valmistoote projekteerimine, kavandamine, käikulaskmine, operatsioonid, tehniline tugi ja kõrvaldamine; ·võrguteenused;

·riistvara, operatsioonisüsteemi ja ühise valmistootega seotud teenused; ·varundamine ja taastamine; ·töötehaldusteenus; ·IKT-infrastruktuuri haldusega seotud plaanide (s.o IKT-infrastruktuuri plaan, käideldavuse plaan, suutlikkuse plaan, talitluspidevuse plaan) koostamine ja haldamine; ·infrastruktuuriga seotud teostatavusuuringud. 4.3.3.1.Käideldavuse juhtimine Peamine teenus, mida teenuse osutaja peab pakkuma, on tagada, et CCN/CSI süsteem oleks töökorras ja toimiks nõutud käideldavuse tasemel. Teenuse osutaja tagab, et kõik CCN/CSI asukohad on omavahel ühendatud laivõrgu kaudu, mis annab vajaliku paindlikkuse ja suutlikkuse, et tagada CCN/CSI infrastruktuuri ja teenuseid kasutavate otsustava tähtsusega tegevusrakenduste nõuetekohane toimimine. Käideldavuse juhtimise teenus hõlmab järgmist: ·üldine juurdepääs kõigi ühenduses olevate riiklike maksuhaldurite ruumides; ·abonendiliin (+ varuliin) laivõrgu kohaliku juurdepääsupunkti ja riikliku haldusasutuse ruumide vahel; ·kliendi ruumides asuva ruuteri paigaldus, konfigureerimine ja hooldus; ·turbeseadme (s.o SSG krüpto-tulemüüri boksi) paigaldus ja hooldus; ·demilitariseeritud tsoonis asuvad sidelüüsid igas asukohas (s.o CCN-i lüüsid); ·CCN Mail III kesksüsteem. Teenuse osutaja jagab samuti käideldavuse kohta tööolukorras kogutud statistilist teavet ja pakub seireteenust, mõlemat probleemide ennetava jälituse ja statistilistel eesmärkidel. 4.3.3.2.Ettenägematute olukordade juhtimine Teenuse osutaja vastutab maksunduse ja tolliliidu peadirektoraadi CCN-i infrastruktuuri CCN/CSI komponentide eest igas CCN/CSI asukohas. Ettenägematute olukordade juhtimise eesmärk on taastada CCN/CSI süsteemi osalise või täieliku häire või hävimise korral kokkulepitud aja jooksul kokkulepitud teenustasemed, pakkudes teenuse taotlejatele sellist abi ja selliseid elemente nagu: ·CCN-i lüüside tarkvara varundamine (igas asukohas);

·keskne CCN-i varusüsteem; ·liiased krüptoseadmed; ·võimete ümbersuunamine produktsiooni- ja varulüüside vahel; ·riistvara varuseadmed; ·kahekaablilised sideliinid CCN-i tuumvõrku (igas asukohas); ·abi CCN/CSI elementide paigaldamisel ja konfigureerimisel maksunduse ja tolliliidu peadirektoraadi CCN-i infrastruktuuris; ·taasteprotseduurid. 4.3.3.3.Rakenduste konfigureerimisandmete haldus Käesolev teenus puudutab CCN/CSI rakenduste jaoks vajalike konfigureerimisandmete haldamist teenuse osutaja poolt. Need konfigureerimisandmed on talletatud CCN/CSI keskkataloogis. CCN/CSI keskkataloogi haldamise ülesanne on jagatud teenuse osutaja ja riiklike maksuhaldurite vahel. Iga riiklik haldusasutus vastutab oma lokaalsete CCN/CSI kasutajate haldamise eest. Ülejäänut haldab teenuse osutaja. Näited konfiguratsioonidest, milleks on vaja maksuhalduri teenusetaotlust: ·lokaalse administraatori profiili määratlemine; ·rakendusteenuse registreerimine; ·rakenduste järjekorra registreerimine; ·sõnumitüübi registreerimine; ·rakenduste konfigureerimisandmete valideerimine; ·haldusrollide registreerimine; ·kontaktide haldamine. 4.3.4.Turbe haldus Käesolev teenus puudutab CCN/CSI keskkonna jaoks vajalike turvaelementide haldamist teenuse osutaja poolt.

Turvalisust juhitakse samuti seotud serveriseadmete, võrguseadmete ja käitamistasandil. ·Teabevahetus CCN/CSI võrgus on kaitstud, et tagada optimaalne konfidentsiaalsus ja andmeterviklus. ·Turbeteenused hõlmavad järgmist: –asukohtadevaheline krüpteering ja kaitse soovimatu ligipääsu vastu, mis saavutatakse tulemüüri/krüptoseadmetega; –igas asukohas juurdepääsu kontrolli mehhanismid (autentimine, autoriseerimine, arvestuse pidamine), mida rakendatakse CCN-i lüüsis ja mida toetavad lokaalsed haldustööriistad (ADM3G); –seansiturve, mille tagavad sõnumi tasandi krüpteering (turvaline CSI), SSL vastastikune autentimine ja krüpteering (HTTPS ja NJCS), POP-S ja IMAP-S (turvaline elektronposti edastus); –SIAP-i ühtne kaitsemehhanism turvaliseks internetipõhiseks juurdepääsuks CCN-i teenustele. 4.3.5.Dokumendihaldus Teenuse osutaja hoiab kogu CCN/CSI tehnilise dokumentatsiooni (s.o tehniline dokument, kasutajajuhendid, korduma kippuvad küsimused, infolehed, eelseisvad sündmused jne) ajakohasena; kõik need koos moodustavad dokumendikeskuse. See hõlmab dokumente, mis on seotud CCN/CSI infrastruktuuriga: Oracle-Tuxedo, IBM-MQ, CCN-i lüüsid, CCN-i Mail III, CSI tarkvara, protseduurid, aruanded, varasem sidepidamine partneritega jne. Teenuse osutaja haldab loetelu CCN/CSI-ga seotud dokumentidest, mida võib edastada teenuse taotlejale. Need dokumendid on kättesaadavad CIRCABC-is ja ITSM-i portaalis. Teenuse osutaja ajakohastab automaatselt kõnealust loetelu uute heakskiidetud dokumendiversioonidega. 4.3.6.Aruandlus ja statistika Teenuse osutaja teeb teenuse taotlejale CCN-i ja ITSM-i veebiportaali kaudu kättesaadavaks järgmised aruandlusvahendid: ·onlainis käideldavuse arvnäitajad CCN-i lüüside ja CCN Mail III serverite kohta; ·onlain-infolehed; ·CCN/CSI teabevahetust käsitlev statistika. Samuti peab teenuse osutaja korrapäraselt IT-tehnoloogia ja infrastruktuuri teemalisi koosolekuid, kus antakse aru ja esitatakse statistikat. 4.3.7.Koolitus Teenuse osutaja töötab välja kursused ja pakub koolitust seoses CCN/CSI süsteemi tehniliste aspektidega. Standardkursusi korraldatakse mooduliteks jaotatud koolituspakettide raames. Üldpõhimõte on, et koolitusi korraldatakse igal aastal. Standardkoolituspakette pakutakse kaks korda aastas maksunduse ja tolliliidu peadirektoraadi kaudu ning need on kättesaadavad onlainis ITSM-i portaalis.

5.TEENUSE TASEME HINDAMINE 5.2.TEENUSE TASE Teenuse tase näitab teenuse osutaja poolt osutatud teenuste kvaliteeti. See arvutatakse teenuse kvaliteedi näitaja abil. Eeldatakse, et teenuse taotleja täidab oma kohustusi (vt § 0 ), et saavutada teenuse kokkulepitud tase. 5.2.KOHALDATAVAD TEENUSE KVALITEEDI NÄITAJAD 5.2.1.Iga CCN/CSI asukoha käideldavus Käesoleva kvaliteedinäitajaga nähakse ette iga asukoha vähim mõõdetav käideldavus nn täisperioodil, st 24/7 asjaomases kuus. CCN/CSI teenustaseme kokkuleppe piirnorm on järgmine: PIIRNORM >= 97,0 % käideldav 5.2.2.Tööaja kvaliteedinäitaja Teenuse osutaja nn tööaeg on aeg, mil tugiteenus oma ülesandeid täidab. Teenuse osutaja tagab tugiteenuse 24h ööpäevas, seitse päeva nädalas, sh riigipühadel. Olenevalt teenuse aknast tegutsetakse kas kohe (24/7) või sekkumine plaanitakse järgmisesse teenuse aknasse. Kirjad, faksid, e-kirjad ja elektroonilised taotlused (ITSM-i portaali kaudu) võetakse vastu igal hetkel. Sissetulevad taotlused registreeritakse teenuse osutaja tugiteenuse haldussüsteemis nn teenuskõnedena. Teenustaseme kokkuleppe piirnorm on järgmine: PIIRNORM Tugiteenus ei või olla tööajal kättesaamatu rohkem kui kaks korda kuus 5.2.3.Teavitusteenuse kvaliteedinäitaja Teenuse osutaja osutab teenuse taotlejale teavitusteenuseid. On kahte liiki teavitusi: kiireloomulised teavitused ja tavalised teavitused. ·KIIRELOOMULISED TEAVITUSED (kui ei ole piisavalt aega, et teavitada CCN/CSI kogukonda vähemalt seitse kalendripäeva ette): teavitused edastatakse asjakohastele adressaatidele hiljemalt kahe tunni jooksul pärast kiireloomulise teavituse taotluse saamist. ·TAVALISED TEAVITUSED (või plaanipärased sekkumised): teavitused edastatakse asjakohastele adressaatidele vähemalt nädal (seitse kalendripäeva) enne sekkumist ja meeldetuletus saadetakse vähemalt 24 tundi enne sündmust. Käesoleva näitajaga mõõdetakse plaanipärasest käideldamatusest (massipostituse kaudu) teada andmiseks ette nähtud tähtaja järgimist. 5.3.4.Ettenägematute olukordade juhtimise kvaliteedinäitaja

Külmvarundus (ümberlülituse protseduur, varundamine ja taastamine või CCN üle interneti) Sobiv ümberlülituse liik tehakse kindlaks konkreetse riikliku haldusasutuse süsteemi ülesehituse ja asjaomase probleemi põhjaliku analüüsi alusel. Maksimaalne aeg, mis võib kuluda ümberlülitamiseks mis tahes riikliku haldusasutuse produktsioonilüüsilt sobivale CCN-i varulüüsi lahendusele, on järgmine: PIIRNORM Kõige rohkem 5 töötundi pärast seda, kui teenuse taotlejaga ümberlülituse sooritamises kokku lepiti 5.3.5.Rakenduste konfigureerimisandmete halduse kvaliteedinäitaja Maksimaalne aeg, mis võib kuluda, et täita rakenduse konfigureerimise taotlus rakenduse konfigureerimise vahendi kaudu igas eraldi asukohas, on järgmine: PIIRNORM 5 tööpäeva 5.3.6.Kinnituse andmiseks kuluva aja kvaliteedinäitaja Maksimaalne aeg, mis võib kuluda hetkest, kui tugiteenus saab taotluse, hetkeni, kui kinnitus (s.o teenuskõne number) saadetakse teenuse taotlejale, on järgmine: PIIRNORM 30 minutit Intsidendid on liigitatud vastavalt nende prioriteedi tasemetele. Intsidendi prioriteeti märgitakse numbritega 1 kuni 4: 1 ERITI OLULINE 2 VÄGA OLULINE 3 KESKMISELT OLULINE 4 VÄHEOLULINE 5.3.7.Intsidendi lahendamiseks kuluva aja kvaliteedinäitaja Intsidendi lahendamiseks kuluvat aega arvestatakse hetkest, kui teenuse osutaja annab intsidendi kohta kinnituse, kuni hetkeni, kui teenuse osutaja kõrvaldab intsidendi algpõhjuse või rakendab asenduslahenduse. Vastavalt prioriteedile võib intsidendi lahendamiseks kuluv aeg olla järgmine: PRIORITEET INTSIDENDI LAHENDAMISE AEG ERITI OLULINE 5 töötundi VÄGA OLULINE 13 töötundi KESKMISELT OLULINE 39 töötundi VÄHEOLULINE 65 töötundi Tabel 8. Intsidentide lahendamise ajad PRIORITEET PIIRNORM ERITI OLULINE >= 95,00 % ERITI OLULISTEST intsidentidest tuleb lahendada kokkulepitud aja jooksul (5 töötundi). VÄGA OLULINE >= 95,00 % VÄGA OLULISTEST intsidentidest tuleb lahendada kokkulepitud aja jooksul (13 töötundi). KESKMISELT OLULINE >= 95,00 % KESKMISELT OLULISTEST intsidentidest tuleb lahendada kokkulepitud aja jooksul (39 töötundi). Tabel 9. Intsidentide lahendamiseks kuluva aja piirnormid

6.TEENUSTASEME KOKKULEPPE HEAKSKIITMINE Selleks et teenustaseme kokkulepe oleks kohaldatav, peab ühiskomitee selle heaks kiitma. 7.TEENUSTASEME KOKKULEPPE MUUDATUSED CCN/CSI teenustaseme kokkulepe vaadatakse läbi, kui komisjon või Norra on esitanud selleks ühiskomiteele kirjaliku taotluse. Seni, kuni ühiskomitee ei ole muudatusettepanekute suhtes otsust teinud, kohaldatakse kehtiva CCN/CSI teenustaseme kokkuleppe sätteid. Ühiskomitee tegutseb kehtiva CCN/CSI teenustaseme kokkuleppe otsuseid tegeva organina. 8.KONTAKTPUNKT Kõigi operatiivteenuste puhul on ühtne kontaktpunkt ITSM3 Operations (ITSM3 operatsioonid). Selle kontaktandmed on järgmised: ITSM3 Operations - IBM ☎ Tasuta telefoninumber: + 800 7777 4477 ✆ Telefoninumber, millel helistades maksab kõne eest helistaja: + 40 214 058 422 ✉ support@itsmtaxud.europa.eu http://portal.ccntc.ccncsi.int:8080/portal

(CCN-i veebiportaal – CCN-i registreeritud kasutajatele) https://itsmtaxud.europa.eu/smt/ess.do

(ITSM-i veebiportaal – teenuskõned) Kuupäev LISA 6 Eelnõu:

Ühiskomitee [...] OTSUS nr 6/[...],

millega määratakse kindlaks Norra poolt Euroopa infosüsteemides osalemisest tulenevate kuludega seoses liidu üldeelarvesse makstava rahalise osaluse suurus ja üksikasjad ÜHISKOMITEE, mis on moodustatud Euroopa Liidu ja Norra Kuningriigi vahelise käibemaksu valdkonnaga seotud halduskoostööd, pettuste vastast võitlust ja nõuete sissenõudmist käsitleva lepingu (edaspidi „leping“) artikli 41 lõike 1 kohaselt, arvestades järgmist: (a)Euroopa Parlamendi ja nõukogu 11. detsembri 2013. aasta määruses (EL) nr 1286/2013 (millega luuakse tegevusprogramm Euroopa Liidu maksusüsteemide toimimise parandamiseks aastateks 2014–2020 ( „Fiscalis 2020“)) on kehtestatud Euroopa infosüsteemide arendamist, käitamist ja hooldamist käsitlevad normid. (b)Ühine teabevõrk / ühine süsteemiliides ning lepingu artikli 41 lõike 2 punkti d alusel vastu võetavad elektroonilised vormid on määruse (EL) nr 1286/2013 lisa punktis A osutatud Euroopa infosüsteemide liidu komponendid. (c)Kooskõlas määruse (EL) nr 1286/2013 artikli 9 lõikega 3 kasutavad mitteosalevad riigid Euroopa infosüsteemide liidu komponente vastavalt nende riikidega Euroopa Liidu toimimise lepingu artikli 218 kohaselt sõlmitud lepingutele. (d)Lepingu artikli 41 lõike 2 punkti f rakendamiseks on vaja vastu võtta praktiline kord, ON VASTU VÕTNUD KÄESOLEVA OTSUSE: Artikkel 1 Paigalduskulud